ועדת הכלכלה, כנסת 17, פרוטוקול מספר 305, 2007-07-09 12:00

גלעד ארדן: אני פותח את ישיבת ועדת הכלכלה.

גלעד ארדן: על סדר היום צו הפעלת רכב (מנועים ודלק) (הפעלת רכב בבנזין) (תיקון מס' 2), התשס"ז-2007, בדבר הפסקת השימוש בבנזין 96 אוקטן.

גלעד ארדן: עניינו של הצו שבפנינו הוא הפסקת היצור, השיווק והשימוש בבנזין 96 אוקטן.

גלעד ארדן: ברגע הראשון שקראתי את החומר לא כל כך הבנתי איפה הבעייתיות.

גלעד ארדן: האם הוזמנו ארגוני הצרכנים לדיון הזה?

לאה ורון: כן, הם הוזמנו.

גלעד ארדן: אני אייצג אותם בדיון הזה.

גלעד ארדן: מי שבעצם נוסע ברכב שמתודלק בבנזין 96 אוקטן אלה אנשים שהרכבים שלהם ישנים יותר.

אהוד יחיאלי: משנתון 94 ומטה.

גלעד ארדן: כנראה שהם גם חסרי אמצעים.

גלעד ארדן: ברגע שהייצור יופסק כל אדם כזה יצטרך להוסיף איזה שהוא תוסף.

גלעד ארדן: כיצד תדעו מה העלות של התוסף?

גלעד ארדן: כיצד תפקחו על כך שזה לא ינוצל לרעה על ידי בעלי תחנות או היצרנים של התוספים האלה?

גלעד ארדן: כמו שהבענו דאגה לגבי כך שיהיה יותר מחותם אחד, כך אנחנו מביעים כאן דאגה שהיא פי מיליון יותר גדולה כי מדובר באזרח הקטן.

אהוד יחיאלי: בנזין 96 הוא כבר לא סחיר באזור הים התיכון ובאירופה כ-6 או 7 שנים.

אהוד יחיאלי: זה מוצר שהוא המצאה ישראלית.

גלעד ארדן: זה היה פעם במקומות אחרים, רק הוציאו אותו משימוש.

גלעד ארדן: מאיזו סיבה הוציאו אותו משימוש?

אהוד יחיאלי: היקף צריכת בנזין 96 בחצי השנה האחרונה היה כ14% מכלל צריכת הבנזינים.

אהוד יחיאלי: שנה קודם הוא היה 18%.

אהוד יחיאלי: אנחנו מעריכים שהצריכה האמיתית שלו היא בין 6% ל7% בלבד, כיוון שיש איזה פער של אגורה או שתיים לרעת ה96.

אהוד יחיאלי: הייתה תקופה שהם רצו באותם מחירים.

אהוד יחיאלי: הישראלי המצוי חשב שהוא מרוויח אוקטן, לא חשוב שהאוטו שלו לא היה צריך את הדבר הזה.

אהוד יחיאלי: לפי רשימה שקיבלנו ממשרד התחבורה יש כ6%,7% רכבים שמחויבים על ידי היצרן להשתמש ב96, כאשר הצריכה בו כרגע היא בסביבות 14%.

גלעד ארדן: כ6% מהרכבים צורכים כ-14% מצריכת הדלק?

אהוד יחיאלי: יש כאלה שלא יודעים והם חושבים שהם מרוויחים אוקטן.

אהוד יחיאלי: הם משתמשים שלא לצורך.

גלעד ארדן: יש להם רכב נטול עופרת?

אהוד יחיאלי: לא כל הרכבים עד 94 מחויבים בתוסף האשלגני.

גלעד ארדן: במה הם היו אמורים למלא אם לא ב96?

אהוד יחיאלי: 95.

אהוד יחיאלי: גם ל96 יש תוסף אשלגני.

אהוד יחיאלי: העופרת לא קיימת גם אצלו.

אהוד יחיאלי: החלפנו את העופרת לפני שנתיים וחצי כיוון שהיא רעילה.

אהוד יחיאלי: הכנסנו במקומה תוסף אשלגני.

גלעד ארדן: מבחינת איכות הסביבה יש הבדל משמעותי בין 95 ל96?

אהוד יחיאלי: אין הבדל משמעותי בין 95 ל96.

אהוד יחיאלי: כל הרכבים מ95 ומעלה מזהמים פחות את הסביבה.

אהוד יחיאלי: הרכבים הישנים הם רכבים מזהמים.

גלעד ארדן: זאת אומרת שיש השלכה לאיכות הסביבה אם דרך זה נעודד את הציבור לקנות רכב חדש.

אהוד יחיאלי: זאת השלכה אחת.

אהוד יחיאלי: רוב תחנות הדלק מחזיקות מכל מיוחד ל96.

אהוד יחיאלי: חלקן מוכרות 50 ליטר בשבוע.

אהוד יחיאלי: זה תופס מיכול בתחנות ובתשתיות.

אהוד יחיאלי: ברגע שנפנה את זה ניתן את האפשרות להכניס את הדלקים החדשים.

אהוד יחיאלי: אנחנו רוצים לעודד את השימוש בדלקים חדשים.

אהוד יחיאלי: היום יש כ2 אגורות פער לרעת ה96.

אהוד יחיאלי: הפער הזה הוא רק 2 אגורות.

אהוד יחיאלי: המחיר הראלי של התוסף היה מעלה את מחירו בעוד אגורה או 2.

אהוד יחיאלי: אנחנו מכירים לחברות הדלק והתשתית עבור התוסף שהם הכניסו כבר מראש בדלק הזה.

אהוד יחיאלי: אנחנו כל פעם אומרים שמחרתיים זה יאושר, לכן גם לא עדכנו לחברות את התעריפים של התוסף שהתייקר במשהו כמו 60%.

גלעד ארדן: אני רואה שהבקשה שלכם בוועדה שוכבת שבוע.

אהוד יחיאלי: לו הייתי קובע את המחיר הראלי של 96 היה צריך להיות פער של יותר מ2 אגורות לעומת 95 כי התוסף התייקר.

גלעד ארדן: אבל לא קבעת.

גלעד ארדן: היום האדם יודע שעולה לו שקל יותר.

אהוד יחיאלי: אם לא מוציאים אותו עכשיו אנחנו נעדכן את המחיר.

אהוד יחיאלי: זה יקפוץ ל4 אגורות בקלות.

גלעד ארדן: כמה תוסף אשלגני צריך להוסיף למכל של 50 ליטר?

אהוד יחיאלי: יהיו בקבוקים מיוחדים.

אהוד יחיאלי: אני מניח שאנחנו מדברים על כמה אגורות.

גלעד ארדן: זה לא דבר של מה בכך.

גלעד ארדן: אתה מבקש מהוועדה להוציא מוצר מסוים שלאנשים אין ברירה אלא לצרוך מוצר אחר במקומו.

גלעד ארדן: הוועדה צריכה לדעת את העלות הסופית לצרכן.

גלעד ארדן: אי אפשר להגיד שאתה מניח.

אהוד יחיאלי: הדבר הזה לא בפיקוח כיוון שלכל חברה יש אמצעי אחר לתיסוף הזה.

אהוד יחיאלי: ביקשנו להוריד את המחירים.

אהוד יחיאלי: הם הורידו ככל שניתן את המחירים.

אהוד יחיאלי: אני מבין שמדברים היום על בין 5 ל-8 אגורות לליטר תוספת.

אהוד יחיאלי: ניתן להטיל פיקוח גם על המוצר הזה.

גלעד ארדן: על ידי שר האוצר ושר התשתיות?

אהוד יחיאלי: כן.

גלעד ארדן: אתה אומר שאנחנו נדרשים להחליט על משהו שבמקום שקל יעלה 4 שקלים.

גלעד ארדן: אם ממלאים דלק 3 או 4 פעמים בחודש מדובר בהתייקרות של 9 או 10 שקלים.

אהוד יחיאלי: זה בהגזמה.

גלעד ארדן: ראוי להדגיש שאם הצו לא יאושר היום משרד התשתיות יעלה את המחיר ואז הפער יהיה כמעט ולא קיים.

גלעד ארדן: האם אפשר לשים איזה שהוא שוט כך שהוועדה.

גלעד ארדן: .?

יעקב פרידגוט: אם זה יקרה אדוני יקיים דיון בוועדה הזאת ויכפה עליהם להטיל פיקוח.

יעקב פרידגוט: אבי מושל: בנזין 96 בוטל באירופה לפני 10 שנים.

יעקב פרידגוט: בשלב הראשון הייתה איזו שהיא תקופת ביניים קצרה שבה הוסף תוסף אשלגני לבנזין, אבל אחר כך התוסף האשלגני נעלם מתוך הבנזין והיה ניתן לרכוש אותו כמו שמוצע כאן בצו.

יעקב פרידגוט: מה שקרה באירופה זה שאנשים השתמשו בתוסף הזה בהתחלה אבל במשך הזמן הפסיקו להשתמש בזה וגילו שלא נגרם נזק למנוע.

יעקב פרידגוט: כאן יש תהליך של זהירות על זהירות שבו מבקשים להגדיר את התוסף האשלגני.

גלעד ארדן: זה לא עושה זיהום גדול יותר אם הוא לא שם את התוסף?

אבי מושל: בתוסף יש תוספת של החומר האשלגני.

אבי מושל: חלק מכלי הרכב משתמשים בבנזין 96 שיש בו את התוסף.

אבי מושל: הם פולטים את החומר בלי שום סיבה אמיתית.

אבי מושל: הם לא צריכים את התוסף.

גלעד ארדן: הנחת העבודה שלנו יכולה להיות שהרבה אנשים גם לא ישתמשו בתוסף.

אבי מושל: כן.

גלעד ארדן: אני מבקש להביא בפני שר התשתיות את הדאגה לגבי המחיר של התוסף ואת העניין שאנחנו מבקשים שתעקבו אחרי המחיר ובמידת הצורך תתערבו.

אהוד יחיאלי: נעשה את זה בכל מקרה.

מירב גמליאל: אני רוצה להביע את תמיכתנו בכל הרעיון של הגנה על הסביבה והפחתת זיהום האוויר, אבל לתת גם את הדעת לגבי רכבים שמחויבים בשימוש של בנזין 96 ונאסר על פי הוראות יצרן לעשות שימוש בתוסף של אשלגן כזה או אחר.

אהוד יחיאלי: אנחנו לא מכירים חיה כזאת.

גלעד ארדן: האם זה נכון שיש רכבים שהוראות היצרן אוסרות שימוש ב95 פלוס תוסף אשלגני?

אבנר פלור: בשנת 1995 משרד התשתיות הלאומיות הוציא חוברת של כלי רכב שמחויבים לתדלק בדלק עם עופרת, ללא עופרת ואת מספר האוקטן.

אבנר פלור: מתוכם עולה שיש כלי רכב שמחויבים ב96.

אבנר פלור: ישנם כאלה שיכולים לעבור מ96 ל95.

אבנר פלור: עדיין ישנם כלי רכב, שאני לא יודע לנקוט בכמות, שאתה לא יכול לתדלק ב95 אלא במספר גבוה יותר.

גלעד ארדן: כמה רכבים כאלה יש?

אבנר פלור: מהבדיקה שעשינו עולה שישנם כ350 אלף כלי רכב.

אבנר פלור: מתוכם זקוקים לדלק 96 עם תחליף עופרת או עופרת כ80 אלף.

אבנר פלור: אני לא יכול להגיד לך כמה מתוכם מחויבים ב98.

גלעד ארדן: השאלה כמה מתוך ה80 אלף יוכלו להשתמש ב95 עם תוסף.

אבנר פלור: אני לא יכול להגיד כי אין לי את הנתונים האלה.

אבנר פלור: ישנם כלי רכב שעם שינויים יכולים לבצע את העברה, אבל ישנם כאלה שאפילו עם שינוים במנוע לא יוכלו לבצע את העברה ויצטרכו מספר אוקטן יותר גבוה.

אהוד יחיאלי: במקרה כזה אפשר לתדלק חלק ב95 וחלק ב98.

גלעד ארדן: זאת לא הפעם הראשונה שאנחנו מגלים שאתם לא באים בדברים מוקדמים עם משרדי הממשלה.

אהוד יחיאלי: יש את ההסכמה של שר התחבורה.

גלעד ארדן: עוד לא קיבלתי תשובה מספקת לשאלה מדוע התחנות לא תוכלנה למכור תוסף אשלגני בעצמן.

אהוד יחיאלי: אם יש תחנה בשירות עצמי יהיה שלט שאומר שבתחנה X מוכרים את התוסף.

אהוד יחיאלי: אם הגעת בלי דלק וזה קרה לך, אז תיסע עוד 3 קילומטר ללא התוסף בלי שיקרה לאוטו שום דבר.

גלעד ארדן: אני מוכן לקבל שאתם אומרים שאפשר גם בלי התוסף האשלגני, אבל אם יש כמות גדולה של רכבים.

גלעד ארדן: .

אהוד יחיאלי: אין כזה דבר.

גלעד ארדן: מכוח מה אתה אומר את זה?

גלעד ארדן: אתה לא יודע וגם הוא לא יודע.

גלעד ארדן: אם משרד התחבורה לא יודע להגיד לי, איך אתה יודע להגיד לי?

גלעד ארדן: אם יש עשרות אלפי רכבים שזקוקים ל98, כש-98 עולה יותר..

אהוד יחיאלי: אם הוא צריך 98 הוא ממלא גם היום 98, הוא לא ממלא 96.

גלעד ארדן: האם זה חל עליו גם היום, או רק אם נבטל את ה96 הוא יצטרך לעבור ל98 פלוס התוסף האשלגני?

אבנר פלור: היום הוא ממלא 96.

גלעד ארדן: האם יש לכם דרך לדעת כמה רכבים כאלה יש?

אבנר פלור: קצת קשה לבדוק מהנתונים שיש לנו כאן.

אהוד יחיאלי: היום אוקטן 95 הוא לפחות 95.

אהוד יחיאלי: 6. מאוד מפתיעה אותי האמירה שיש כאלה שחייבים.

משה בוסאני: בדרך כלל כשמדברים על אוקטן יש שני סוגים.

משה בוסאני: יש אוקטן רון ואוקטן מון.

משה בוסאני: אוקטן רון מייצג מצב של שיוט, אוקטן מון זה מצב של יותר מאמץ.

משה בוסאני: בדרך כלל בתהליך הייצור מקפידים על הנושא של המון.

משה בוסאני: המון בבנזין 96 אוקטן וב95 הוא זהה, כך שמהבחינה הזאת אין הבדל וכל הטענה שנאמרה פה היא לא רלוונטית.

גלעד ארדן: אני חוזר בי מעניין שר התחבורה, כי אם הוא כתב ככה הוא היה צריך להעלות את הנושאים האלה אצלו.

אהוד יחיאלי: דיברנו איתם לפחות שנה.

חגית אייזנמן: צו הפעלת רכב (מנועים ודלק) (הפעלת רכב מנועי בבנזין) (תיקון מס' 2), התשס"ז-2007.

חגית אייזנמן: בתוקף סמכותי לפי סעיפים 2,3 ו-4 לחוק הפעלת רכב (מנועים ודלק), התשכ"א-1961 (להלן – החוק), בהתייעצות עם שר התחבורה, ובאישור ועדת הכלכלה של הכנסת לפי סעיף 21 א לחוק יסוד: הכנסת, וסעיף 2(ב) לחוק העונשין התשל"ז-1977, אני מצווה לאמור: תיקון סעיף 1 1.

חגית אייזנמן: בסעיף 1 לצו הפעלת רכב (מנועים ודלק) (הפעלת רכב מנועי בבנזין), התשכ"א-1961 (להלן –הצו העיקרי), במקום ההגדרה בנזין יבוא: "בנזין" –כמשמעותו בתקן ישראל ת"י 90 חלק 2 – "בנזין לרכב מנוע: בנזין נטול עופרת, ובלבד שתכולת הגופרית בבנזין 98 אוקטן לא תעלה על 10 מיליגרם לקילוגרם; "המנהל" – מנהל מינהל הדלק במשרד התשתיות הלאומיות; "תוסף אשלגני" – תוסף לבנזין על בסיס אשלגן, המשמש תחליף לעופרת, ומיועד לסיכת התושבות הרכות של שסתומי הפליטה במנועי כלי רכב המונעים בבנזין".

גלעד ארדן: אני מעלה את סעיף 1 להצבעה?

גלעד ארדן: מי בעד?

גלעד ארדן: ה צ ב ע ה בעד – פה אחד הסעיף אושר

חגית אייזנמן: 2.

חגית אייזנמן: הוספת סעיף 3א אחרי סעיף 3 לצו העיקרי יבוא: "תוסף אשלגני" 3א(א) לא ימכור אדם בנזין לסוגיו בתחנת דלק, אלא אם כן תלה בשטח התחנה, במקום ובכתב בולטים לעין, שלט בנוסח זה: "רכב שעל פי הוראות היצרן, יש להפעילו בבנזין עם עופרת, מומלץ, מייד אחרי התדלוק בבנזין נטול עופרת לסוגיו, להוסיף למכל הדלק שבו תוסף אשלגני, לשם מניעת נזק למנוע הרכב.

חגית אייזנמן: "

גלעד ארדן: למה פה לא הגדרתם את הגודל של השלט?

גלעד ארדן: מה זה בולטים לעין?

אהוד יחיאלי: המנהל יוציא הוראות.

גלעד ארדן: האם אפשר לכתוב שהשלט לא יפחת מ50 על 50 סנטימטר?

אהוד יחיאלי: זה דבר שנתון לבדיקה.

אהוד יחיאלי: בדרך כלל כשאני עושה דבר כזה אני מתייעץ עם חברות הדלק והתחנות.

גלעד ארדן: אני רוצה שתהיה לך אחריות לגבי זה שהשלט יהיה במקום ובכתב בולטים לעין.

אהוד יחיאלי: אכן כך.

חגית אייזנמן: יש לנו את זה בצו פיקוח על מחירי מצרכים ושירותים.

חגית אייזנמן: (ב) בתחנת תדלוק שניתן בה שירות תדלוק או שהיא מאוישת על ידי עובדים, ניתן יהיה לרכוש תוסף אשלגני.

גלעד ארדן: מה הקנס על תחנת דלק שיש בה שירות תדלוק אבל אין בה תוסף אשלגני?

חגית אייזנמן: אנחנו עובדים לפי חוק הפעלת רכב.

חגית אייזנמן: שם אנחנו הולכים לכיוון של החמרת הענישה.

גלעד ארדן: מה יקרה אם התחנה תגיד שהיצרנים הפסיקו לייצר ואין ממי לקנות?

חגית אייזנמן: התחנה אז לא תמכור בנזין.

אהוד יחיאלי: אם היצרן יפסיק לייצר את התוסף הוא יצטרך להודיע.

אהוד יחיאלי: לא נראה לי שיש חשש שלא יהיה התוסף.

חגית אייזנמן: (ג) בתחנת תדלוק המופעלת בשירות עצמי בלבד ואינה מאוישת בידי עובדים, או בתחנה המאוישת רק בחלק משעות היממה, יופיע, בשלט נראה לעין לכל רכב הבא בשערי התחנה, מיד על מקומות סמוכים שניתן לרכוש בהם תוסף אשלגני.

חגית אייזנמן: (ד) לא ימכור אדם ולא יספק תוסף אשלגני, אלא אם כן התוסף אושר בידי מנהל מינהל הדלק ובאריזתו מתקיימות דרישות התוספת.

חגית אייזנמן: "

גלעד ארדן: אני אקבע דיון נוסף בנושא הזה.

גלעד ארדן: אפשר לאשר את זה במהלך הפגרה.

גלעד ארדן: אני מבקש שמשרד התחבורה ינסה לספק נתונים למשרד התשתיות בכמה רכבים מדובר.

גלעד ארדן: נראה את ההשלכה לגביהם.

גלעד ארדן: תכניסו את התיקון של האחריות של המנהל מתוך צו הפיקוח על מחירים.

גלעד ארדן: תודה רבה, הישיבה נעולה.